*Kleenex* logo
***Kleenex*** ir zīmols, kas ražo kabatlakatiņus, papīra dvieļus, tamponus, autiņbiksītes un dažādus citus papīra izstrādājumus. Nosaukums *Kleenex* ir uzņēmuma *Kimberly-Clark Worldwide Inc.* reģistrēta preču zīme, lai gan to bieži izmanto kā sugasvārdu, ar ko apzīmē ne tikai *Kimberly-Clark* ražotos kabatlakatiņus. *Kleenex* izstrādājumi tiek ražoti 30 valstīs un pārdoti vairāk nekā 170 valstīs. 2012. gadā žurnāls *Forbes* *Kleenex* zīmola vērtību lēsa ap 3,1 miljardu.

Vēsture
-------

1924. gadā *Kleenex* ražoja pirmos papīra kabatlakatiņus ASV, lai gan tad tos tirgoja kā sejas krēma vai grima noņēmējus, aizstājot sejas dvieļus. 1925. gadā tika publicēta pirmā *Kleenex* reklāma: "Jauns noslēpums, ko izmanto slavenas filmu zvaigznes, lai saglabātu ādu glītu!" Kādu laiku pēc produkta izlaišanas tirgū *Kleenex* pētniecības vadītājs ieteica uzņēmuma reklāmu vadītājam tirgot salvetes saaukstēšanām un siena drudzim. Sākotnēji ideja tika noraidīta, bet pēc tam tika iegādāts neliels reklāmas laukums, kurā tika pieminēts šāds alternatīvs izmantojums. Ap 1930. gadu uzņēmums jau tirgoja *Kleenex* ar saukli "Nenes saaukstēšanos kabatā" un to lielākoties lietoja tikai kā vienreizējas lietošanas kabatas lakatiņu. 1943. gadā *Kleenex* sāka licencēt *Little Lulu* animācijas šovu, lai popularizētu zīmolu.

*Kleenex* preču zīmes
---------------------

Sākotnējais 1925. gada *Kleenex* logo
Sākotnējais *Kleenex* patenta reģistrācijas pieteikums Amerikas Savienoto Valstu Patentu un preču zīmju birojā tika iesniegts Medicīnas, skaistumkopšanas un lauksaimniecības pakalpojumu klasē. Patentu iesniedza *Cellucotton Products Company* no Nīnas Viskonsinā sestdienā, 1924. gada jūlijā. Produkta apraksts bija "uzsūcoši spilventiņi vai loksnes aukstā krēma noņemšanai."

Uzņēmuma logo un stilizētais uzraksts pirmo reizi tika izmantots 1924. gada 12. jūnijā. Patents tika apstiprināts 1924. gada 25. novembrī. 1955. gada 30. septembrī preču zīmes tiesības tika nodotas uzņēmumam *Kimberly-Clark Corporation*, kas arī pašreiz ir preču zīmes īpašnieki.

Amerikāņu angļu valodā *Kleenex* ir kļuvis par sugasvārdu, ar ko apzīmē jebkādas papīra salvetes, neatkarīgi no zīmola. Daudzas vārdnīcas, piemēram, Oksfordas un *Merriam-Webster*, tagad definē *Kleenex* kā kabatlakatiņus.

Atsauces
--------

1. ↑  Žurnāla *Forbes* lapa par *Kleenex*
2. ↑  «"Tualetes papīra vēsture: pilnīga vēsturiskā hronika"». Arhivēts no oriģināla, laiks: 2016. gada 7. oktobrī. Skatīts: 2016. gada 15. septembrī. Archived 2016. gada 7. oktobrī, *Wayback Machine* vietnē.
3. ↑  "11 veiksmīgi produkti, kas sākotnēji bija domāti kam citam"
4. ↑  *Kleenex* salvešu kastes patents
5. ↑  «Kleenex Brand Story». Kleenex.com. Arhivēts no Kleenex history oriģināla, laiks: 2010-05-27. Skatīts: 2010-06-26.
6. ↑  «"Marge un Lulu: Mākslas Galā," Jennifer Gotwals, *Hogan ' s Alley* #15, 2007». Arhivēts no oriģināla, laiks: 2013. gada 1. maijā. Skatīts: 2016. gada 15. septembrī. Archived 2013. gada 1. maijā, *Wayback Machine* vietnē.
7. ↑  «United States Patent and Trademark Office, registration #s 0019194;0022859;0029753;0038458;0408618». 1924-06-12. Skatīts: 2010-06-25.
8. ↑  «Oksfordas vārdnīcas definīcija». Arhivēts no oriģināla, laiks: 2017. gada 15. oktobrī. Skatīts: 2016. gada 15. septembrī.

Ārējās saites
-------------

* Oficiālā tīmekļa vietne
* *Kleenex* vēstures hronoloģija (angliski)